Razgovor:Rodna ideologija

message: , , : kako bismo mogli odrediti što pisati u članku mislim da bi trebali početi od naslova. Popišimo naše "rodne" naslove i na koje članke vode na drugim wikipedijama. Postoje preusmjeravanja i kod nas i drugdje pa se, idući po Wikijima, možeš vrtiti u krug po raznim člancima.
* hr:Rodna ideologija=rodna teorija (prema Plavoj Omegi) >> en:Anti-gender movement >> hr:Antirodni pokret
* hr:Rodni studiji >> en:Gender studies=en:Gender theory 
Imamo li mi članak viška? Dogovorite se. ponor (razgovor) 11:55, 5. studenoga 2023. (CET)
replies: text: Čini mi se da bi Rodni studiji mogla predstavljati i druga dva članka. Rodna ideologija kao takva može biti opisana kao predmet rodnih studija, dovoljno su usko vezani pojmovi, a Antirodni pokret kao članak bi mogao uredno stajati pod kritikama u Rodni studiji. Hijérovīt (razgovor) 12:05, 5. studenoga 2023. (CET)
replies: text: :Danas sam na wikiodmoru zbog obvezi. Slučajno sam naletio na ovu raspravu u RTRC-u. Nisam čitao članak, no vidim niz termina u članku poput "Rodnoqueer", "Rodno neusklađeno", "Arodnost". O temi ne znam puno. Postoje li ovi termini u hrvatskom? Neki, poput "arodnost" izgledaju kao doslovni (djelomični) prijevodi s engleskog (čemu latinski prefiks a- za prijevod)? – Croxyz 💬  12:41, 5. studenoga 2023. (CET)
replies: text: ::Čista ideološka terminologija, pritom kalkizirana s engleskoga. Da na kažem kako je logički nekoherentna. Naravno, duh vremena i mainstream im podilaze i „drže štangu”, no sjetimo se da je tako bilo i s lobotomijom, eugenikom i sličnim pokretima. Pax Vobiscum!  (razgovor) 12:49, 5. studenoga 2023. (CET)

text: ::@Croxyz Mislim da de facto ne postoje u hrvatskom izuzev ovakvih pokušaja pohrvaćivanja koji postoje kako bi zvučale službenije od direktno stranih riječi, a koriste se čisto razgovorno te na društvenim mrežama. Zato im kalk ni nema pre velikog smisla; nitko nije promislio dalje od toga da zvuči i hrvatsko i da podsjeća na izvornike. Na stranu ideologija za ili protiv njihovog postojanja, ustalile su se kao ideje i vrijedno ih je imati negdje, pitanje je samo koju bismo inačicu zadržali. Valja prokopati o tome kada se ovdje dogovore o tome koji članci služe čemu.  Hijérovīt (razgovor) 12:55, 5. studenoga 2023. (CET)

text: Ako genderisti svoja učenja mogu nazivati „rodnim studijima” i kao takav članak postoji, onda itekako može postojati članak Rodna ideologija, i to ne kao dio tzv. „antirodna pokreta” (nitko tko se suprotstavlja genderizmu se ne naziva tako, tako da je to čisti framing glavnostrujaških medija naklonjenih genderizmu; ako mi ne vjerujete, čitajte članke po en:wiki i vidjet će te razinu ideologiziranosti, osobito u navođenju izvora), nego kao zasebni članak, u kojemu se mogu iznijeti stavovi protivnika genderizma. Dvostrukim kriterijima nema mjesta, ili? Također, u rodnim studijima treba postojati poglavlje o svim znanstvenicima, ustanovama i sl. koji niječu znanstvenost istih i njihove stavove i radove. Hr:wiki bi trebala izbjeći ideologiziranost kakva vlada na capo di tutti en:wiki o ovim pitanjima. Pax Vobiscum!  (razgovor) 13:06, 5. studenoga 2023. (CET)
replies: text: :Mislim da ovdje prisutnost dvostrukih kriterija ili ideologiziranosti ovisi samo o perspektivi na temu. S obzirom da je dotična politički aktualna, nema mi nekog smisla pokušavati riješiti takva pitanja, listati protivnike i pristaše. Zato i smatram da je najbolje stopiti članke kako bi postojao nekakav "kompendij" razloženih argumenata obje strane te značajnih zagovornika (po doprinosu idejama koje zagovaraju, a ne načisto popis zagovornika). U stilu, "X je razvio ovu ideju i potkrijepio ju ovako, no postoji značajna opozicija koja smatra da je to ipak onako." U suprotnom gotovo da je neizbježno da će oba članka biti pristrana na svoj način kad je svaki u cjelosti fokusiran na nijekanje onog drugog, ne? Hijérovīt (razgovor) 14:17, 5. studenoga 2023. (CET)

text: @Ponor, trenutno sam na wikiodmoru radi poslovnih obaveza (vidi moju SZR), ali pošto sam "prizvan" kratko ću odgovoriti. Po mom mišljenju ovdje imamo školski primjer "Wikiračvanja" (WP:FORK) što je protivno pravilima projekta. Nije dopušteno napisati dva članka o istoj temi iz ideološki suprotnih stajališta. Isti smo slučaj imali s člankom "Homoseksualnost" i "Istospolna seksualnost", pa se odlučilo obrisati jedan od dva članka. Predlažem da se unutar članka "Rodni studiji" otvori poglavlje "Kritika" i uklopi tekst iz ovog članka. Dean72 (razgovor) 20:20, 5. studenoga 2023. (CET)
replies: text: :Ili, drugim riječima, zauzimanje ideološke strane jednih, uz onemogućavanje drugih. Rodna ideologija je široko korišten pojam u politici, dokumentima, a i radovima. Da, uglavnom jedne strane, ali isto je i s „rodnim studijima”. Kao što sam rekao, (dobar) dio akademske zajednice ih ne priznaje, kao ni hrpu inih „studija” (studies), što su se namnožili zadnjih godina. Argument o račvanju mi nije uvjerljiv. Biste li rekli da je pokret za život samo kritika pokreta za pobačaj? Ili, jesu li pokreti otpora samo kritika određenih vladajućih političkih ustroja? Pax Vobiscum!  (razgovor) 00:07, 6. studenoga 2023. (CET)
replies: text: ::Osobno niti jednom nisam čuo pojam "rodne ideologije" izvan rasprave vezane uz rodnu teoriju ili nešto slično, najčešće kao neku vrst alternativnog naziva koji služi za politički suprotnu perspektivu na već postojeći koncept kojega su uveli progresivci. Za razliku od, primjerice, Hoda za život, anarhizma, Domovinskog pokreta i sličnih koncepata koji su neovisniji kao pojmovi/organizacije/ideje te većinom imaju vlastiti identitet umjesto da su reinterpretacije nečega što već postoji.

text: ::Čak i u trenutnoj inačici članka uvod praktički glasi "termin kojim jedni nazivaju druge, ali valja naglasiti da ti drugi sebe nazivaju drugačije." Očito je, dakle, da se govori o jednom te istom, tj. o tom "drugačijem" koji je ujedno i izvorni naziv te kojeg je ovo kritika. Ekvivalent bi  bio da postoji članak "Hod za neživot" koji glasi "termin kojim skupina X naziva pristaše Hoda za život, iako pristaše potonjeg ne prihvaćaju taj naziv". Hijérovīt (razgovor) 00:53, 6. studenoga 2023. (CET)
Ja sam započeo članak s naslovom "Rodna ideologija". Termin se koristi naveliko, kako u Hrvatskoj, tako i diljem svijeta; i to u važnim kontekstima. 
"Problem" je što termin "rodna ideologija" u Engleskom jeziku imao zauzeto značenje za nešto drugo: u tom jeziku (ali ne u Hrvatskom, i zacijelo ne u većini jezika na svijetu) je "gender ideology" korištena da se definira kakve ideje neki pojedinac ili socijalna grupa imaju o odnosima spolova. Koliko mi se čini, i na engleskom govornom području - osobito baš u Engleskoj - se također počinje koristiti termin "rodna ideologija" s ovim značenjem kojega ima u hrvatskom jeziku.
Uglavnom, "rodna ideologija" (ideja) nije isto što i "rodni studiji" (ustanove). 
Termin se naveliko koristi, ima posve prepoznatljiv sadržaj, te se koristi i u znanstvenoj literaturi. Slično, uostalom, imaju svoje mjesto i drugi neologizmi/koncepti poput "woke", "kritička teorija", "nebinarne osobe", "umjetna inteligencija" i tisuću drugih. Termin postoji, koristi se, njime se uspješno prenosi misao. 
Preporučam pogledati u talijanskoj Wikipiediji, gdje se članak pod naslovom "Teria di genero" dopunjava već godinama.RadioElectrico (razgovor) 17:22, 10. studenoga 2023. (CET)
thread_title: Naslovi